  Туспуктэм: Григорий Фомин Майя Бывальцева 16-20 гудырикошконэ Дэбесын лаптаен шудӥсь 15-17 аресъем пиналъёс пӧлын Россилэн первенствоезлэн финалэз ортчиз. Ӵошатсконъёсы 13 улосвылъёсысь командаос пыриськизы. Со сярысь Удмуртиысь физкультурая но спортъя министерстволэн пресс-службаез. Вормон понна пиослэн 10 командазы нюръяськиз, нылъёслэн – вить. Удмуртиысь пинал спортсменъёслы таяз радэ ӧзгес удалты: нылъёс но, пиос но ньылетӥ инты басьтӥзы. Юниоръёс пӧлын Омск улосвыллэн командаез вормиз, юниоркаос пӧлын – Томск улосвыллэн. « Ужрадэз усьтон но ворсан туж усто ортчиз. Куноослы но пыриськисьёслы кельшиз. Вуоно арын лаптаен шудонъя Россилэсь первенствозэ нош ик Дэбесын ортчытыны малпаськом » Григорий Лекомцев, Удмуртиысь лаптаен шудонъя федерацилэн кивалтӥсез Тодэ вайытом, та спорт амалъя Россилэн первенствоезлэн 2022-тӥ арын но Дэбесын ортчиз, соку Удмуртиысь нылъёслэн командазы кыкетӥ инты басьтӥз. Тегъёс: Спорт лапта пиналъёс Дэбес Удмуртия Россия  